ΗΜΜΥ - 10-Θεσμός Συμβούλου Σπουδών

Page / - last modified by admin on 2022/01/28 16:53

10-Θεσμός Συμβούλου Σπουδών

last modified by admin

on 2022/01/28 16:53

Table of Contents

Οι Σύμβουλοι Σπουδών είναι μέλη ΔΕΠ του Τμήματος που συμβουλεύουν και υποστηρίζουν, μέσω συναντήσεων που ορίζουν, ιδίως τους πρωτοετείς φοιτητές, με σκοπό να διευκολυνθεί η ένταξή τους στην τριτοβάθμια εκπαίδευση, ενημερώνουν, πληροφορούν και συμβουλεύουν όλους τους φοιτητές σε θέματα των σπουδών τους και της μετέπειτα επαγγελματικής τους σταδιοδρομίας και καταβάλλουν ιδιαίτερη υποστηρικτική φροντίδα για φοιτητές που αντιμετωπίζουν σοβαρές οικογενειακές, προσωπικές ή άλλες δυσχέρειες, οι οποίες εμποδίζουν την επιτυχή ολοκλήρωση των σπουδών τους. Ο Σύμβουλος Σπουδών προσπαθεί, όσο είναι δυνατόν, να δίνει ή να προτείνει λύσεις στα τυχόν προβλήματα που προκύπτουν. Σε καμιά περίπτωση, όμως, δεν υποχρεούται να εγγυάται εκ των προτέρων λύση για κάθε πρόβλημα.

Κάθε Οκτώβριο, η Συνέλευση του Τμήματος αναθέτει καθήκοντα Συμβούλου Σπουδών σε όλα τα μέλη ΔΕΠ, επιμερίζοντας με τυχαίο τρόπο και ισόποσα το πλήθος των πρωτοετών φοιτητών στα μέλη ΔΕΠ του Τμήματος. Ο σύμβουλος σπουδών ενός φοιτητή παραμένει ο ίδιος μέχρι την περάτωση των σπουδών του.

Ο κατάλογος των Συμβούλων Σπουδών και η κατανομή των φοιτητών ανακοινώνεται εντός του Οκτωβρίου κάθε ακαδημαϊκού έτους.